Title: Stanovisko
Author: Viera Martincová
Last saved by: Benová Timea
Company: Ministerstvo zdravotníctva SR

Predkladacia správa

Ministerstvo pôdohospodárstva a rozvoja vidieka Slovenskej republiky predkladá na základe § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky na rokovanie vlády Slovenskej republiky návrh poslanca Národnej rady Slovenskej republiky Jána Podmanického na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov (tlač 92). 
 Ministerstvo pôdohospodárstva a rozvoja vidieka Slovenskej republiky k predloženému poslaneckému návrhu zákona uvádza nasledovné.
 
Obsah 
 	Cieľom predloženia návrhu zákona je podľa dôvodovej správy podmienenie schválenia chovu nebezpečných živočíchov súhlasom príslušného obecného zastupiteľstva a zabránenie negatívneho pôsobenia zvyšujúceho sa počtu týchto chovov na kvalitu a bezpečnosť života obyvateľov obce.
Predložený návrh zákona neovplyvní výkon štátnej správy vo veterinárnej oblasti 
a výkon odborných veterinárnych činností.

Stanovisko
Návrh zákona vyžaduje niektoré legislatívno-technické úpravy. Z uvedeného dôvodu Ministerstvo pôdohospodárstva a rozvoja vidieka Slovenskej republiky má k predloženému poslaneckému návrhu zákona nasledujúce pripomienky:

1.	V názve sa slová „zákon“ nahrádzajú slovami „ZÁKON“ a vypúšťajú sa slová „mení a“ a slová „Národnej rady Slovenskej republiky“. 
Odôvodnenie:
Návrh zákona sa zosúlaďuje s bodom 17 prílohy č. 5 k Legislatívnym pravidlám vlády. Návrh zákona nemení zákon č. 39/2007 Z. z. o veterinárnej starostlivosti v znení neskorších predpisov, ale len dopĺňa v § 39 ods. 3 písmeno f). Slová „Národnej rady Slovenskej republiky“ sú v názve novelizovaného zákona nadbytočné.

2.	V úvodnej vete čl. I sa vypúšťajú slová „mení a“. 
Odôvodnenie:
Rovnaké ako k bodu 1.

3.	V čl. I uvádzacia veta znie: „V § 39 sa odsek 3 dopĺňa písmenom f), ktoré znie:“. 
Odôvodnenie:
Legislatívno-technická úprava.

Záver
 	Ministerstvo pôdohospodárstva a rozvoja vidieka Slovenskej republiky odporúča vláde Slovenskej republiky vysloviť súhlas s predloženým návrhom poslanca Národnej rady Slovenskej republiky Jána Podmanického na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení  neskorších predpisov (tlač 92), ak v ďalšom legislatívnom procese v Národnej rade Slovenskej republiky budú do poslaneckého návrhu zapracované legislatívno-technické úpravy, ktoré Ministerstvo pôdohospodárstva a rozvoja vidieka Slovenskej republiky navrhuje v tejto predkladacej správe.